Евтим Евтимов
Притча за ябълката

chitanka.info

Благодаря покорно на змията,

рисувана жестока,

страшна,

хладна.

Тя ми показа ябълката свята —

през късна вечер сам да я открадна

от тайното дърво на любовта,

което в твойта къща се намира…

Най-хубавото ми показа тя.

А хора,

дето много ме разбират,

изгониха ме с тебе в тъмнината.

Затуй не хвърлям камък по змията.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.